Bëtler Baach

D'Bëtler Baach entsteet an der Belsch, 1,5 km westlech vun Harel, aus dem Zesummelaf vum Ruisseau de Lutremange an dem Ruisseau de la bonne Eau (407 M (NG-L)). Direkt duerno fiddert se de Weier vun der fréierer Gierwerei vu Bëtleng a kritt just éier se bei der Gossemaark LB192 op lëtzebuergeschen Terrain leeft, d'Waasser vum Ruisseau de la Gotte derbäi.

Si ass ongeféier 3,5 km laang, leeft a südlecher Richtung, ufanks ronn 700 Meter an der Belsch, da laanscht déi fréier Schaulsmillen a bilt dann nërdlech vu Sir zesumme mat der Hareler Baach d'Syrbaach (360 M i. NN). Iwwer e Millegruef gouf hiert Waasser benotzt fir d'Rad vun der Sirer Millen ze dreiwen.

 Kuckt och 

Kategorie:Baachen zu Lëtzebuerg
Kategorie:Baachen an der Provënz Lëtzebuerg
Kategorie:Gemeng Bauschelt